Важна правна забележка

|

52009PC0522

Предложение за решение на Съвета за даване на разрешение на Кралство Швеция и на Обединеното кралство Великобритания и Северна Ирландия да прилагат мярка за дерогация от член 167 от Директива 2006/112/EО на Съвета относно общата система на данъка върху добавената стойност  /* COM/2009/0522 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 13.10.2009COM(2009) 522 окончателенПредложение заРЕШЕНИЕ НА СЪВЕТАза даване на разрешение на Кралство Швеция и на Обединеното кралство Великобритания и Северна Ирландия да прилагат мярка за дерогация от член 167 от Директива 2006/112/EО на Съвета относно общата система на данъка върху добавената стойностОБЯСНИТЕЛЕН МЕМОРАНДУМ1. Контекст на предложениетоСъгласно член 395 от Директива 2006/112/ЕО от 28 ноември 2006 г. относно общата система на данъка върху добавената стойност (наричана по-долу „Директивата за ДДС“) Съветът, действащ с единодушие по предложение на Комисията, може да разреши на всяка държава-членка да въведе специални мерки за дерогация от разпоредбите на посочената директива, за да се опрости процедурата за събиране на данъка върху добавената стойност (ДДС) или за избягване на определени форми на данъчни измами или отклонение от данъчно облагане.С Решение 2007/133/ЕО на Съвета от 30 януари 2007 г. (OВ L 57, 24.2.2007 г., стр. 12) Кралство Швеция (наричано по-долу „Швеция“) и Обединеното кралство Великобритания и Северна Ирландия (наричано по-долу „Обединеното кралство“) получиха разрешение да прилагат специална мярка за дерогация от член 167 от Директивата за ДДС до 31 декември 2009 г.Посоченото разрешение им позволява да отлагат възникването на правото на приспадане на данъчен кредит до момента на плащане на ДДС на доставчика на стоки или услуги за данъчно задължени лица, чийто годишен оборот не надвишава съответно 3 000 000 SEK за Швеция и 1 350 000 GBP за Обединеното Кралство, и им предоставя възможност да се възползват от незадължителна схема (наричана „схема на касова отчетност“), съгласно която, по силата на член 66, буква б) от Директивата за ДДС, данъкът върху добавената стойност, начислен върху техните доставки, става изискуем в момента на получаването на плащането за тях.С писмо, заведено в Генералния секретариат на Комисията на 3 март 2009 г., Швеция поиска разрешение за удължаване на срока на действие на мярката. С писмо, заведено в Генералния секретариат на Комисията на 15 януари 2009 г., Обединеното Кралство поиска разрешение за удължаване на срока на действие на мярката, но при горна граница на годишния оборот по схемата 1 500 000 GBP. Обединеното Кралство отбеляза, че това увеличение на горната граница ще позволи да се запази близостта на горната граница с прага от 2 000 000 EUR за микропредприятията предвид настоящия курс на британската лира спрямо еврото и ще позволи на още 6 800 предприятия да се възползват от схемата.В съответствие с член 395, параграф 2 от Директивата за ДДС, с писмо от 9 юли 2009 г. Комисията уведоми останалите държави-членки за молбите на Швеция и на Обединеното Кралство, а с писма от 13 юли 2009 г. информира Швеция и Обединеното Кралство, че разполага с всички данни, които счита за необходими за разглеждането на молбите.Така наречената схема за касова отчетност е опростена схема за облагане с незадължителен характер, предназначена за малките предприятия, които не могат да ползват освобождаване от данък. Тя позволява по отношение на посочените данъчно задължени лица да се прилага просто правило въз основа на датите на плащане за получените от тях и за извършените от тях доставки, за да се определи съответно в кой момент те да упражнят правото си на приспадане на ДДС и в кой момент да внесат данък в държавната хазна. Следователно тя представлява мярка за опростяване на процедурата, по-специално по отношение на предприятия, които изпитват затруднения при определянето в съответствие със стандартните правила на датата на изискуемостта при получените от тях и при извършените от тях доставки, както и по отношение на предприятията, които не работят на принципа на текущото счетоводно начисляване. Освен това тази схема предоставя и друго предимство под формата на касови наличности, по-специално по отношение на предприятията, които извършват предимно разходи, върху които не се начислява ДДС, като заплати, или които трябва да се съобразяват със сравнително дълги срокове на плащане, наложени им от техните клиенти, като в същото време не са в състояние да наложат такива срокове на своите доставчици.Необходимо е да се напомни, че Комисията включи в Предложението си за директива от 28 януари 2009 г. за изменение на Директива 2006/112/ЕО по отношение на правилата за издаване на фактури (COM(2009) 21 окончателен) разпоредби, които позволяват на всички държави-членки да отсрочат момента на възникване на правото на приспадане на данъчен кредит до момента на плащане на ДДС на доставчика на стоки или услуги за данъчно задължени лица, чийто годишен оборот не надвишава определена горна граница, която може да бъде определена от държавите-членки в размер до 2 000 000 EUR (който представлява прагът за микропредприятията в съответствие с Препоръка 2003/361/ЕО на Комисията от 6 май 2003 г., ОВ L 124, 20.5.2003 г., стр. 36), и им предоставя възможност да се възползват от незадължителна схема, съгласно която ДДС, начислен върху извършваните от тях доставки, става изискуем едва в момента на получаване на плащането за тях.Предвид разпоредбите на член 395 от Директивата за ДДС и представените от Швеция и Обединеното Кралство аргументи, Комисията счита, че исканата дерогация удовлетворява условията в посочения член и по-специално в рамките на незадължителната схема за касово счетоводство позволява да се опрости събирането на данъка за микропредприятията. Следователно, предвид също така и припомнените по-горе контекстуални елементи, Комисията няма възражения по отношение на това искане и счита за свое задължение да представи съответното предложение на Съвета. По-специално горните граници на годишния оборот за схемата, след прилагане на правилата за конвертиране на сумите в съответствие с членове 399 и 400 от Директивата за ДДС, са по-ниски от предложените от Комисията.Комисията все пак счита, че, от една страна, срокът на прилагане на тази дерогация следва да бъде ограничен, за да може тя да бъде периодично преразглеждана въз основа на предоставените от посочените държави-членки данни и да се преценява дали правните или фактологичните причини, които понастоящем я обосновават, са все още налице. От друга страна, тя счита, че във всички случаи срокът на тази дерогация следва да изтече при влизането в сила на хармонизираните правила, които Комисията предлага по отношение на тази специална схема.2. Консултации със заинтересованите страни и оценка на въздействиетоПредложението за решение позволява да се запази незадължителната схема, наричана схема за касово счетоводство, с която се цели опростяването на прилагането на правилата за ДДС от микропредприятията, като в същото време се подобри състоянието на техните касови наличности. Следователно предложението ще има положителен ефект за микропредприятията. Не беше необходимо да се прибягва до външни експерти, да се провеждат консултации със заинтересованите страни или да се оценява въздействието на едно такова решение. Във всички случаи въздействието ще бъде ограничено поради ограничения обхват и ограничения период на прилагане на решението.3. Правни елементи на предложениетоПредложеното решение има за цел да позволи на Швеция и на Обединеното Кралство да продължат да се възползват от дерогация от член 167 от Директивата за ДДС и да отсрочат по този начин момента на възникване на правото на приспадане на данъчен кредит до момента, в който ДДС е платен на доставчика на стоки или услуги, за данъчно задължени лица, чийто годишен оборот не надвишава съответно 3 000 000 SEK за Швеция и 1 500 000 GBP за Обединеното Кралство, и им предоставя възможност да се възползват от незадължителната схема, наричана „схема на касова отчетност“, съгласно която, по силата на член 66, буква б) от Директивата за ДДС, данъкът върху добавената стойност, начислен върху извършваните от тях доставки става изискуем едва в момента на получаване на плащането за тях.Правно основание за решението са разпоредбите на член 395 от Директивата за ДДС, приети по силата на член 93 от Договора за създаване на Европейската общност. Съгласно тези разпоредби държавата-членка, която желае да въведе специални мерки за дерогация от посочената директива, трябва да получи разрешение от Съвета, дадено под формата на решение на Съвета. Принципът на субсидиарност е спазен, тъй като се касае за приложна мярка във връзка с хармонизиране на законодателствата в областта на данъците върху оборота.Предложението е в съответствие с принципа на пропорционалност и не надхвърля рамките на необходимото за постигане на поставената цел за опростяване, тъй като се отнася само за ограничен брой данъчно задължени лица, за които освен това правилата на разглежданата схема нямат задължителен характер. Следователно то представлява дерогация от принципите на Директивата за ДДС само в малка степен и по подходящ начин.4. Отражение върху бюджетаПредложението няма отражение върху бюджета на Общността.5. Допълнителна информацияПредложението предвижда периодът на прилагане на решението да приключи автоматично в деня на влизане в сила на разпоредбите, с които се установяват хармонизирани правила, позволяващи на всички държави-членки да прилагат исканата специална мярка за дерогация.Предложение заРЕШЕНИЕ НА СЪВЕТАза даване на разрешение на Кралство Швеция и на Обединеното кралство Великобритания и Северна Ирландия да прилагат мярка за дерогация от член 167 от Директива 2006/112/EО на Съвета относно общата система на данъка върху добавената стойностСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 93 от него,като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност[1], и по-специално член 395, параграф 1 от нея,като взе предвид предложението на Комисията[2],като има предвид, че:(1) С Решение 2007/133/ЕО на Съвета[3], чрез дерогация от член 167 от Директива 2006/112/ЕО, Кралство Швеция (наричано по-долу „Швеция“) и Обединеното кралство Великобритания и Северна Ирландия (наричано по-долу „Обединеното кралство“) получиха разрешение да отсрочат момента на възникване на правото на приспадане на данъчен кредит до момента, в който данъкът върху добавената стойност (ДДС) е платен на доставчика на стоки или услуги, за данъчно задължени лица, които се възползват от незадължителната схема, наричана „схема на касова отчетност“, съгласно която, по силата на член 66, буква б) от посочената директива, ДДС, начислен върху техните доставки на стоки и услуги става изискуем в момента на получаване на плащането за тях. За да могат данъчно задължените лица да се възползват от схемата, техният годишен оборот не трябва да надвишава съответно 3 000 000 SEK за Швеция и 1 350 000 GBP за Обединеното Кралство(2) С писма, заведени в Генералния секретариат на Комисията съответно на 3 март 2009 г. и на 15 януари 2009 г. Швеция и Обединеното Кралство поискаха разрешение за удължаване на срока на действие на тази специална мярка за дерогация. Обединеното Кралство поиска също така разрешение горната граница на годишния оборот по схемата да бъде увеличена на 1 500 000 GBP.(3) В съответствие с член 395, параграф 2 от Директива 2006/112/ЕО, с писма от 9 юли 2009 г. Комисията уведоми останалите държави-членки за молбите на Швеция и на Обединеното Кралство, а с писма от 13 юли 2009 г. информира Швеция и Обединеното Кралство, че разполага с всички данни, които счита за необходими за разглеждането на молбите.(4) Така наречената схема за касова отчетност е опростена схема за облагане с незадължителен характер, предназначена за малките предприятия, които не могат да ползват освобождаване от данък. Тя позволява по отношение на посочените данъчно задължени лица да се прилага просто правило въз основа на датата на плащане на получените от тях доставки и на извършените от тях доставки, за да се определи съответно в кой момент те трябва да упражнят правото си на приспадане на ДДС и в кой момент да внесат данък в държавната хазна. Следователно за посочените данъчно задължени лица схемата представлява мярка за опростяване, която може също така да им предостави предимства по отношение на касовите наличности.(5) На 28 януари 2009 г. Комисията предложи директива (COM(2009) 21 окончателен) за изменение на Директива 2006/112/ЕО по отношение на правилата за издаване на фактури, която позволява също така на държавите-членки да отсрочат момента на възникване на правото на приспадане на данъчен кредит до момента на плащане на ДДС на доставчика на стоки или услуги за данъчно задължени лица, чийто годишен оборот не надвишава определена горна граница, която може да бъде определена от държавите-членки в размер до 2 000 000 EUR, и които следователно имат право да се възползват от незадължителна схема, съгласно която ДДС, начислен върху техните доставки става изискуем едва в момента на получаване на плащането за тях.(6) Исканата специална мярка за дерогация не засяга приходите от ДДС на Швеция и на Обединеното Кралство на етапа на крайното потребление и по никакъв начин не влияе на собствените ресурси на Европейската общност, които се формират от ДДС,ПРИЕ НАСТОЯЩОТО РЕШЕНИЕ:Член 1Чрез дерогация от член 167 от Директива 2006/112/ЕО Швеция и Обединеното Кралство получават разрешение да отсрочат момента на възникване на правото на приспадане на данъчен кредит за данъчно задължените лица, посочени във втората алинея, до момента на плащане на ДДС на доставчика на стоки или услуги.Засегнатите данъчно задължени лица трябва да са избрали схема за облагане, в съответствие с която данъкът върху добавената стойност върху техните доставки на стоки и услуги става изискуем в момента, в който съответната доставка им бъде заплатена. Съгласно схемата техният годишен оборот не трябва да надвишава съответно 3 000 000 SEK за Швеция и 1 500 000 GBP за Обединеното Кралство.Член 2Настоящото решение се прилага от 1 януари 2010 година до деня на влизане в сила на разпоредбите на директива, с която на държавите-членки се позволява да отсрочат момента на възникването на правото на приспадане на данъчен кредит до момента, в който ДДС бъде платен на доставчика на стоки или услуги, за данъчно задължени лица, чийто годишен оборот не надвишава определена горна граница и които по този начин имат право да се възползват от незадължителна схема, съгласно която ДДС, начислен върху техните доставки на стоки и услуги става изискуем в момента на получаване на плащането за тях. При всички случаи настоящото решение се прилага най-късно до 31 декември 2012 година.Член 3Адресати на настоящото решение са Кралство Швеция и Обединеното кралство Великобритания и Северна Ирландия.Съставено в Брюксел на […] година.За СъветаПредседател [1] ОВ L 347, 11.12.2006 г., стр. 1.[2] ОВ С, […] г., стр...[3] ОВ L 57, 24.2.2007 г., стр. 12.


|

52010PC0118

Предложение за РЕШЕНИЕ НА СЪВЕТА относно сключването на доброволно споразумение за партньорство между Европейския съюз и Република Конго относно прилагане на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT)

	[pic] | ЕВРОПЕЙСКА КОМИСИЯ |Брюксел, 30.3.2010COM(2010)118 окончателен2010/0062 (NLE)Предложение заРЕШЕНИЕ НА СЪВЕТАотносно сключването на доброволно споразумение за партньорство между Европейския съюз и Република Конго относно прилагане на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT)ОБЯСНИТЕЛЕН МЕМОРАНДУМПланът за действие за прилагане на законодателството в областта на горите, управлението и търговията (FLEGT)[1], одобрен от Съвета през 2003 г.[2], предвижда пакет от мерки, който включва подкрепа за страните производителки на дървесина, многостранно сътрудничество за противодействие на търговията с незаконна дървесина, подкрепа на инициативите на частния сектор и също така мерки за избягване на инвестиции в дейности, които насърчават незаконното изсичане на горите. Крайъгълният камък на плана за действие е установяването на партньорства по FLEGT между Съюза и страните производителки на дървесина, имащи за цел спирането на незаконното изсичане на горите. През 2005 г. Съветът прие Регламент (ЕО) № 2173/2005[3], който установява схема на разрешителни и механизъм за проверка на законността на вноса на дървесина в Съюза.През декември 2005 г. Съветът упълномощи Комисията да договори партньорски споразумения със страни производителки на дървесина, с цел да изпълни Плана за действие на ЕС за прилагане на законодателството в областта на горите, управлението и търговията (FLEGT) и, по-специално, да насърчи търговията и вноса в Съюза на проверен законен дървен материал от такива страни партньори[4]. Споразумението с Конго е второто такова споразумение за партньорство след споразумението с Гана, което ще бъде договорено между страна производител и Съюза.Комисията започна преговори с Конго през юни 2008 г. Преговорите продължиха 10 месеца и включваха четири преки заседания и четиринадесет работни срещи на ниво технически експерти, проведени чрез видео конферентна връзка. По време на преговорите Комисията бе подпомагана в тази задача от редица държави-членки. Комисията информираше Съвета относно напредъка на преговорите през целия период посредством редовни доклади до Работната група по горите, както и до ръководителите на мисията и представителите на ЕС в Конго. След всяко заседание страните организираха открити за обществеността срещи за информиране на заинтересованите страни за развитието на разговорите. В допълнение Конго възприе подход, основан на участието, включвайки гражданското общество и частния сектор в разработването на споразумението.Споразумението разглежда всички елементи, съдържащи се в насоките за преговори на Съвета. По-специално, споразумението създава рамката, институциите и системите на схемата на разрешителни FLEGT. То определя контрола върху веригата за доставки, правната рамка на изпълнението и изискванията за независим одит на системата. Тези точки са изложени в приложения към споразумението и дават подробно описание на структурите, които ще са в основата на удостоверяването на законосъобразността, за която свидетелства издаването на разрешително за FLEGT. Конго разработи своето определение за приложимото законодателство посредством широки консултации със заинтересованите страни. То включва законови и подзаконови актове относно предоставянето на права за изсичане на гори и относно регистрацията на предприятията, управление на горите, трудово законодателство и законодателство в областта на околната среда, фискални изисквания, обществени задължения като участие на местните общности, коренното население и гражданското общество, други задължения, предвидени в законодателството, свързано с транспорта и търговията с дървен материал, както и изискванията за износната търговия.Споразумението надхвърля ограничения обхват на продуктите, предложени в приложение ІІ към Регламент (ЕО) № 2173/2005 относно FLEGT, като обхваща търговията с всички дървесни изделия, предназначени за износ; по този начин Конго се задължава да изгради система, която ще осигури гаранции за Съюза, че всички горски продукти от Конго са законно произведени, което ще окаже положително и устойчиво въздействие върху икономическия растеж на Конго.Споразумението предвижда контрол на вноса на границите на Съюза, както е установено с Регламент (ЕО) № 2173/2005 относно FLEGT и Регламент (ЕО) № 1024/2008 за прилагането му. Споразумението включва описание на разрешителното за FLEGT на Конго, което е във формата, предвиден в регламента за прилагането.Споразумението създава механизма за диалог и сътрудничество по FLEGT със Съюза, известен като съвместен комитет за прилагане на споразумението. То също установява принципи на участие на заинтересованите лица, социална защита и прозрачност, наблюдение на въздействията от прилагането и докладване, свързано с прилагането.Споразумението определя времевия график и процедурите за влизане в сила на споразумението и прилагането на схемата за разрешителни. Тъй като Конго ще осъвремени и видоизмени своята регулаторна система и системата за управление на информацията, ще въведе по-всеобхватен контрол върху веригата за доставки и ще въведе независимо удостоверяване на спазването на законодателството, ще са нужни две-три години, за да бъдат разработени и тествани новите системи и да се изгради капацитет на публичната администрация, гражданското общество и частния сектор за предвидените цели. Очаква се схемата на разрешителни за FLEGT да започне да функционира пълноценно до средата на 2011 г. Преди ЕС да започне приемането на разрешителни за FLEGT, схемата за разрешителни ще бъде оценена въз основа на зададените в споразумението критерии.2010/0062 (NLE)Предложение заРЕШЕНИЕ НА СЪВЕТАотносно сключването на доброволно споразумение за партньорство между Европейския съюз и Република Конго относно прилагане на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз, и по-специално член 207, параграф 3, първа алинея и параграф 4, първа алинея във връзка с член 218, параграф 6, буква а) от него,като взе предвид предложението на Европейската комисия,като взе предвид одобрението на Европейския парламент[5],като има предвид, че:(1) През май 2003 г. Европейската комисия публикува План за действие на ЕС за прилагане на законодателството в областта на горите, управлението и търговията (FLEGT)[6], в който се призоваваше за мерки за борба с незаконното изсичане на горите посредством разработването на доброволни споразумения за партньорство със страните производителки на дървесина. Заключенията на Съвета относно плана за действие бяха приети през октомври 2003 г.[7] и Парламентът прие резолюция през юли 2005 г.[8](2) В съответствие с Решение 2010/XXX на Съвета от […] г.[9] доброволно споразумение за партньорство между Европейския съюз и Република Конго относно прилагане на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT), бе подписано от Комисията на […] г., при условие че то бъде сключено на по-късна дата.(3) Споразумението следва да бъде сключено,РЕШИ:Член 1С настоящото решение се сключва споразумение между Европейския съюз и Република Конго относно прилагане на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT).Текстът на споразумението е приложен към настоящото решение.Член 2Председателят на Съвета е оправомощен да посочи лицето, упълномощено да предприеме от името на Европейския съюз мерките по уведомяване, предвидени в член 28 от споразумението, за да се изрази съгласието на Европейския съюз за обвързване.Член 3Европейският съюз се представлява от представители на Комисията в съвместния комитет за прилагане на споразумението, предвиден в съответствие с член 19 от него.Държавите-членки могат да участват като членове на делегацията на Европейския съюз в заседанията на съвместния комитет за прилагане на споразумението.Член 4За целите на изменението на приложенията към споразумението въз основа на член 26 от него Комисията е упълномощена в съответствие с процедурата, предвидена в член 11, параграф 3 от Регламент № 2173/2005, да одобри от името на Европейския съюз тези изменения.Член 5Настоящото решение влиза в сила в деня на приемането му. То се публикува в Официален вестник на Европейския съюз .Датата на влизане в сила на споразумението се публикува в Официален вестник на Европейския съюз .Съставено в Брюксел на … година.За СъветаПредседател [1] COM (2003) 251.[2] ОВ C 268, 7.11.2003 г.[3] ОВ L 347, 30.12.2005 г.[4] Документ с ограничен достъп на Съвета № 15102/05[5] ОВ С […], […] г., стр. […].[6] COM (2003) 251.[7] ОВ C 268, 7.11.2003 г.[8] ОВ C157 E, 6.7.2006 г., стр. 482.[9] ОВ L[…], […] г., стр. […].


               ЕВРОПЕЙСКА КОМИСИЯ
            Брюксел, 28.10.2016
            COM(2016) 693 final
            2016/0342(NLE)
            Предложение за
            РЕШЕНИЕ НА СЪВЕТА
            за подписване от името на Европейския съюз и за временно прилагане на споразумение за изменение на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване

               Обяснителен меморандум

               1.КОНТЕКСТ НА ПРЕДЛОЖЕНИЕТО

               1.1.Контекст

               Вследствие на решението на Съвета относно неговото сключване
                  1
                Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване
                  2
                (наричано по-долу „споразумението“) влезе в сила на 1 май 2011 г. Споразумението бе договорено въз основа на решението на Съвета от 9 март 2004 г., упълномощаващо Комисията да започне преговори.

               Една от целите на споразумението е да се запази високата степен на сътрудничество и сближаване между Съединените щати и Европейския съюз в областите, попадащи в обхвата на споразумението.

               Съгласно член 2.Б понастоящем споразумението обхваща:

               одобрения за летателна годност и мониторинг на граждански въздухоплавателни продукти;

               екологични изпитания и одобрения на граждански въздухоплавателни продукти; както и

               одобрения и мониторинг на базите за техническо обслужване.

               В хода на прилагането на споразумението, и по-специално чрез дискусии в създадения с него Двустранен надзорен съвет (да се чете „съвместният комитет“) Федералната въздухоплавателна администрация на САЩ (наричана по-нататък „FAA“) и Комисията констатираха общо желание възможностите за по-нататъшно сътрудничество в областта на авиационната безопасност да се разширят, като надхвърлят сегашните разпоредби на споразумението.

               И двете страни отбелязаха, че по-задълбоченото сътрудничество следва да се развива приоритетно в областта на лицензирането и обучението на пилоти, и възложиха на експерти да проучат възможностите и да разработят технически предложения. Освен това работата на експертите потвърди осъществимостта и необходимостта от разширяване на споразумението в допълнителни области на сътрудничество и приемане.

               Въз основа на опита и ползите, натрупани през трите години от влизането в сила на споразумението, и като взе предвид дискусиите в рамките на Двустранния надзорен съвет относно възможностите за по-нататъшно сътрудничество при разширен обхват на споразумението, на 3 септември 2014 г. Комисията представи препоръка за решение на Съвета, с което Комисията да бъде упълномощена да започне преговори за изменение на споразумението. Въз основа на съответното решение на Съвета, прието на 25 септември 2014 г., бяха проведени официални преговори със Съединените щати. Резултатите от преговорите са изложени по-долу и са включени в проекта на изменение 1 на споразумението, приложено към настоящото предложение.

               1.2.Обхват

               Съгласно договорения текст член 2.Б следва да бъде заменен с цел да обхване следните области, в които сътрудничеството би могло да се осъществи въз основа на съответните приложения към споразумението:

               (1)одобрения за летателна годност и мониторинг на граждански въздухоплавателни продукти;

               (2)екологични изпитания и одобрения на граждански въздухоплавателни продукти;

               (3)одобрения и мониторинг на базите за техническо обслужване;

               (4)лицензиране и обучение на персонала;

               (5)експлоатация на въздухоплавателни средства;

               (6)летища; както и

               (7)обслужване на въздушното движение и управление на въздушното движение.

               От техническа гледна точка следва да се отбележи, че предложеният нов текст на член 2.Б налага последващо изменение на член 5. Преформулирането на член 2.Б означава, че разграничението между областите, попадащи понастоящем в член 5.А и в член 5.Б, вече не е валидно. За да може член 5 да се прилага безпроблемно с новата редакция на член 2.Б, се предлага по същество да се запази само  член 5.Б, който да се редактира, така че да се превърне в общо правило. По този начин съществуващите разпоредби допълнително ще се опростят, като букви А и Б от посочения член се обединят. Разбира се, съществуващите приложения, конкретизиращи сътрудничеството, ще останат без промени. Член 5.В от своя страна вече не се счита за необходим.

               1.3.График за приключване на работата по изменението

               Сроковете за приключване на работата по това изменение са от съществено значение предвид подготвителната работа по приемането и интегрирането на ново приложение към споразумението — „Лицензиране на пилоти“.

               Съгласно Регламент (ЕО) № 216/2008
                  3
                пилот, който пребивава в Европейския съюз, трябва да получи свидетелство за летателна правоспособност, издадено от държава членка. Регламент (ЕС) № 1178/2011 на Комисията
                  4
                предоставя решение за притежателите на свидетелства за летателна правоспособност, издадени от трети държави, като пилотът може да валидира чуждестранното свидетелство за една година или да го преобразува за неограничен срок. Независимо от това, при преговорите по Регламент (ЕС) № 1178/2011 на Комисията стана ясно, че въпреки че националните правила са хармонизирани до определена степен, те са твърде различни, когато става въпрос за третирането на свидетелствата за летателна правоспособност, издадени от трети държави. Това потенциално би могло да доведе до голям брой притежатели на чуждестранни свидетелства за правоспособност за любител пилот (над 10 000), които не са обхванати от европейската система. Трябва да се отбележи, че проблемът засяга най-вече живеещи в Европа притежатели на свидетелства за правоспособност за любител пилот (PPL), които са издадени от САЩ. Преобразуването на тези свидетелства за летателна правоспособност в съответствие с Регламент (ЕС) № 1178/2011 на Комисията може да доведе до допълнителни значителни финансови и организационни разходи за техните притежатели.

               По тази причина със съгласието на държавите членки, Европейския парламент и бранша с Регламент (ЕС) № 1178/2011 на Комисията беше въведен преходен период, за да се даде време за договаряне на приложение към двустранното споразумение за авиационна безопасност, чиято цел е да бъде улеснено преобразуването на издадените в САЩ свидетелства за правоспособност за любители пилоти.

               Като се вземат предвид съответните разпоредби и срокове, установени в Регламент (ЕС) № 1178/2011 на Комисията (8 април 2017 г.), се счита, че в споразумението следва неотложно да се включи ново приложение относно лицензирането на пилоти. Вследствие на това споразумението следва да бъде изменено своевременно, като дотогава изменение 1 на споразумението следва да се прилага временно.

               2.РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

               Изменение 1 на споразумението е договорено от Комисията и FAA въз основа на член 2.В и член 19.Б от споразумението.

               Секторът на въздухоплаването като цяло последователно препоръчва по-тясно сътрудничество, приемане и хармонизация между двата най-големи пазара, т.е. САЩ и ЕС, с цел да се намалят ненужните разходи по дейности, които добавят малко или никаква стойност по отношение на безопасността, но намаляват общата конкурентоспособност на отрасъла. Подобни предимства са от особено значение в момент, когато в други части на света се появяват нови участници на пазара.

               Сравнението на регулаторната уредба на ЕС и на САЩ сочи, че би било препоръчително регулаторните изисквания и процедури от двете страни на Атлантическия океан още повече да се опростят  във всички области, посочени в точка 1.2 по-горе. Сближаването на двете системи ще доведе до значителни икономии по отношение на организационните структури, ресурсите, програмите за обучение, вътрешните процеси, както и програмите за надзор.

               Допълнителните приложения към споразумението, които са необходими, за да може взаимното приемане да се прилага ефективно в дадена област, ще бъдат разработени и приети в съответствие със специфичните процедури, предвидени в споразумението и в Решение 2011/719/ЕС. Те ще бъдат предмет на отделни и допълнителни предложения на Комисията за решения на Съвета.

               3.ПРАВНИ ЕЛЕМЕНТИ НА ПРЕДЛОЖЕНИЕТО

               Обобщение на предлаганите мерки

               Предложеното изменение 1 на споразумението би създало възможност за сътрудничество в допълнителни области, които са от общ интерес за двете страни, като това зависи от приемането на съответните приложения от Двустранния надзорен съвет за всяка нова област в съответствие с предложената редакция на член 5 и в съответствие с член 19.Б от споразумението.

               Правно основание

               Член 100, параграф 2 във връзка с член 218, параграф 5 от Договора за функционирането на Европейския съюз.

               По-общо следва да се посочи също така член 12, параграф 1 от Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване и за създаване на Европейска агенция за авиационна безопасност. В него се предвижда възможността за споразумения за приемане между Европейския съюз и трети държави, съгласно които органите на държавите членки могат да издават сертификати въз основа на сертификати, издадени от въздухоплавателните органи на трета държава.

               4.ОТРАЖЕНИЕ ВЪРХУ БЮДЖЕТА

               Няма отражение върху бюджета на ЕС.

               2016/0342 (NLE)

               Предложение за

               РЕШЕНИЕ НА СЪВЕТА

               за подписване от името на Европейския съюз и за временно прилагане на споразумение за изменение на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 100, параграф 2, във връзка с член 218, параграф 5 от него,

               като взе предвид предложението на Европейската комисия,

               като има предвид, че:

               (1)На 25 септември 2014 г. Съветът упълномощи Комисията да започне преговори със Съединените американски щати за изменение на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване, което влезе в сила на 1 май 2011 г. Преговорите приключиха успешно с размяна на електронни писма между главните преговарящи, които изразиха своето съгласие с договорения текст.

               (2)Договореното изменение на споразумението разширява областите на сътрудничество, в които взаимното приемане на одобрения и констатации за съответствие може да се прилага, за да се оптимизира използването на ресурсите и да се осъществят съответни икономии, като същевременно се гарантира висока степен на безопасност във въздушния транспорт.

               (3)Поради това изменение 1 на споразумението следва да бъде подписано от името на Европейския съюз, при условие че бъде сключено на по-късна дата.

               (4)С цел да се даде възможност за приемането на ново приложение относно лицензирането на пилоти съгласно разширеното приложно поле на споразумението, чието значение следва да се разглежда в контекста на разпоредбите за преобразуване на свидетелствата за летателна правоспособност, издадени от съответната трета държава, съгласно Регламент (ЕС) № 1178/2011 на Комисията от 3 ноември 2011 г. за определяне на технически изисквания и административни процедури във връзка с екипажите на въздухоплавателни средства в гражданското въздухоплаване, изменение 1 на споразумението следва да се прилага временно,

               ПРИЕ НАСТОЯЩОТО РЕШЕНИЕ:

               Член 1

               Подписването на изменение 1 на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване се одобрява от името на Съюза, при условие че изменение 1 бъде сключено.

               Текстът на изменение 1 на споразумението, което следва да бъде подписано, е приложен към настоящото решение.

               Член 2

               Генералният секретариат на Съвета изготвя акта за предоставяне на пълни правомощия за подписване на изменение 1 на споразумението на лицето (лицата), посочено(и) от преговарящия.

               Член 3

               До влизането му в сила изменение 1 на споразумението се прилага временно, считано от датата на подписването му, в съответствие с член 2 от изменение 1 на споразумението.

               Член 4

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  Решение 2011/719/ЕС (ОВ L 291, 9.11.2011 г., стр. 1).

                     (2)
                  ОВ L 291, 9.11.2011 г., стр. 1.

                     (3)
                  Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване и за създаване на Европейска агенция за авиационна безопасност (ОВ L 79, 19.3.2008 г., стр. 1).

                     (4)
                  Регламент (ЕС) № 1178/2011 на Комисията от 3 ноември 2011 г. за определяне на технически изисквания и административни процедури във връзка с екипажите на въздухоплавателни средства в гражданското въздухоплаване в съответствие с Регламент (ЕО) № 216/2008 на Европейския парламент и на Съвета (ОВ L 311, 25.11.2011 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 28.10.2016
            COM(2016) 693 final
            ПРИЛОЖЕНИЕ
            към
            Предложението за решение на Съвета
            за подписване от името на Европейския съюз и за временно прилагане на споразумение за изменение на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване

               ПРИЛОЖЕНИЕ

               към

               Предложението за решение на Съвета

               за подписване от името на Европейския съюз и за временно прилагане на споразумение за изменение на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване

               ИЗМЕНЕНИЕ 1

               НА

               СПОРАЗУМЕНИЕТО ОТНОСНО СЪТРУДНИЧЕСТВОТО В ОБЛАСТТА НА РЕГУЛИРАНЕ

               НА БЕЗОПАСНОСТТА НА ГРАЖДАНСКОТО ВЪЗДУХОПЛАВАНЕ

               МЕЖДУ

               СЪЕДИНЕНИТЕ АМЕРИКАНСКИ ЩАТИ

               И

               ЕВРОПЕЙСКАТА ОБЩНОСТ

               ЧЛЕН 1 — ОБЩИ ПОЛОЖЕНИЯ

               Съгласно условията на член 19.Б от Споразумението относно сътрудничеството в областта на регулиране на безопасността на гражданското въздухоплаване („споразумението“) между Съединените американски щати („Съединените щати“) и Европейската общност (наричани заедно „страни“ и поотделно „страна“), страните се договарят да изменят споразумението, както следва:

               а)Член 2.Б се заличава изцяло и се заменя със следното:

               „Обхватът на сътрудничеството по настоящото споразумение включва следните области:

               (1)одобрения за летателна годност и мониторинг на граждански въздухоплавателни продукти;

               (2)екологични изпитания и одобрения на граждански въздухоплавателни продукти;

               (3)одобрение и мониторинг на базите за техническо обслужване;

               (4)лицензиране и обучение на персонала;

               (5)експлоатация на въздухоплавателни средства;

               (6)летища; както и

               (7)обслужване на въздушното движение и управление на въздушното движение.“

               б)Член 5 се заличава изцяло и се заменя със следното:

               „ЧЛЕН 5

               Приложения

               .По въпросите, попадащи в приложното поле на настоящото споразумение, страните или техните представители в Съвета разработват приложения, които описват реда и условията за взаимно приемане на констатации за съответствие и одобрения, като се договарят, че стандартите за гражданско въздухоплаване на всяка от страните, правилата, практиките и процедурите са достатъчно съвместими, така че да позволят приемане на одобрения и констатации за съответствие с договорените стандарти, направени от едната страна от името на другата страна. Страните също така се договарят, че техническите разлики между техните системи за гражданско въздухоплаване ще бъдат разгледани в приложенията.“

               ЧЛЕН 2 — ВРЕМЕННО ПРИЛАГАНЕ

               До влизането в сила на настоящото изменение страните се договарят да го прилагат временно от датата на подписването му.

               ЧЛЕН 3 — ВЛИЗАНЕ В СИЛА

               Настоящото изменение влиза в сила на първия ден от втория месец, следващ датата, на която страните са разменили последната дипломатическа нота, с която потвърждават приключването на всички съответни процедури, необходими за влизането в сила на настоящото споразумение.

               В ПОТВЪРЖДЕНИЕ НА КОЕТО долуподписаните, надлежно упълномощени за това, подписаха настоящото споразумение.

               СЪЕДИНЕНИ АМЕРИКАНСКИ ЩАТИ

                     ЕВРОПЕЙСКИ СЪЮЗ

               ОТ:
                     _____________________________

                     ОТ:
                     ___________________________

               ДЛЪЖНОСТ:
                     Администратор, Федерална авиационна
                     ДЛЪЖНОСТ:

                     администрация

               ДАТА: _____________________________
                     ДАТА: __________________________


               ЕВРОПЕЙСКА КОМИСИЯ
            Брюксел, 12.8.2016
            COM(2016) 503 final
            2016/0246(NLE)
            Предложение за
            РЕШЕНИЕ НА СЪВЕТА
            относно подписването, от името на Европейския съюз, и временното прилагане на споразумение между Европейския съюз и Княжество Лихтенщайн относно допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Регламент (ЕС) № 515/2014 на Европейския парламент и на Съвета от 16 април 2014 г. за създаване на инструмента за финансово подпомагане за външните граници и визите като част от фонд „Вътрешна сигурност“ и за отмяна на Решение № 574/2007/ЕО, влязъл в сила на 21 май 2014 г. и станал приложим от 1 януари 2014 г.
                  1
               .

               Регламент (ЕС) № 514/2014 на Европейския парламент и на Съвета от 16 април 2014 г. за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи, влязъл в сила на 21 май 2014 г. и станал приложим от 1 януари 2014 г.
                  2
               . Съгласно член 19 от Регламент (ЕС) № 515/2014 разпоредбите на Регламент (ЕС) № 514/2014 се прилагат спрямо инструмента за финансово подпомагане за външните граници и визите като част от фонд „Вътрешна сигурност“ (наричан по-нататък „инструмент за финансово подпомагане за външните граници и визите“).

               Целта на инструмента за финансово подпомагане за външните граници и визите е създаването на механизъм за солидарност, който обвързва участващите държави с едни и същи европейски правила относно контрола на външните граници, които са от взаимен интерес и се прилагат от името на всяка една от държавите. Инструментът за финансово подпомагане за външните граници и визите ще служи за постигането на една от основните цели на достиженията на правото от Шенген, а именно споделянето на отговорността за „ефективно, високо и еднакво ниво на контрол на външните граници“, както е посочено в член 15 от Регламент (ЕС) № 2016/399 на Европейския парламент и на Съвета. Следователно той представлява развитие на достиженията на правото от Шенген.

               В член 5, параграф 7 от Регламент (ЕС) № 515/2014 се предвижда, че държавите, асоциирани в прилагането, изпълнението и развитието на достиженията на правото от Шенген, участват в инструмента в съответствие с разпоредбите му и че се сключват договорености за финансовия принос на тези държави спрямо инструмента и допълнителните правила, необходими за такова участие, включително разпоредби, гарантиращи защитата на финансовите интереси на Съюза и правомощието за извършване на одит от страна на Сметната палата, тъй като в съответните споразумения за асоцииране не са предвидени такива правила.

               Целта на проекта на споразумение с Лихтенщайн е определянето на реда и условията, посочени в член 5, параграф 7 от Регламент (ЕС) № 515/2014, и даването на възможност на Комисията да поеме окончателната отговорност за изпълнението на бюджета на инструмента в тази асоциирана държава, както и определянето на финансовия принос на тази държава към бюджета на Съюза във връзка с този инструмент.

               По отношение на бюджетното и финансовото управление държавите членки са обвързани с хоризонтални задължения (например компетентността на Сметната палата и на Европейската служба за борба с измамите (OLAF)), произтичащи пряко от Договора или от вторичното законодателство на Съюза. Тези задължения се прилагат по отношение на държавите членки пряко и следователно не са установени в Регламент (ЕС) № 515/2014. Въпреки това в изпълнение на член 5, параграф 7 от Регламент (ЕС) № 515/2014 те трябва да бъдат разширени, за да обхванат асоциираната държава посредством проекта на споразумение.

               С цел да се защитят финансовите интереси на Съюза срещу измама и други нередности в Регламент (ЕС) № 514/2014 се предвижда на персонала на Комисията, Сметната палата и OLAF да се предостави подходящ достъп за извършване на проверки. В член 5, параграф 9 от Регламент (ЕС) № 514/2014 се добавя, че със споразуменията за сътрудничество с трети държави изрично ще се оправомощават Комисията, Сметната палата и OLAF да извършват такива одити, проверки и инспекции на място. Следователно това е предвидено в проекта на споразумение.

               2.ПРАВНИ ЕЛЕМЕНТИ НА ПРЕДЛОЖЕНИЕТО

               •Правно основание

               С цел сключване на договорености между Съюза и Лихтенщайн относно финансовия принос на държавата спрямо инструмента за финансово подпомагане за външните граници и визите за периода 2014—2020 г. и допълнителните правила, необходими за такова участие, настоящото предложение за подписването на Споразумението се основава на членове 77, параграф 2 и на 218, параграф 5 от Договора за функционирането на Европейския съюз.

               •Необходимост от предложеното решение

                  Въз основа на член 5, параграф 7 от Регламент (ЕС) № 515/2014, сключването на споразумението с Лихтенщайн е необходимо за установяването на договорености относно финансовия принос на тази държава спрямо инструмента за финансово подпомагане за външните граници и визите за периода 2014—2020 г., и допълнителните правила, необходими за такова участие.

                  В съответствие с член 19, параграф 4 е необходимо то да се прилага временно, с изключение на член 5 от Споразумението, считано от деня след подписването му.

               •Пропорционалност

                  Не е приложимо.

               •Избор на инструмент

               Не е приложимо.

               3.РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

               •Резултат от преговорите

               На 28 май 2014 г. Комисията представи препоръка до Съвета да упълномощи Комисията да започне преговори с Норвегия, Исландия, Швейцария и Лихтенщайн по международно споразумение за създаване на такива допълнителни правила.

               На 14 юли 2014 г. Съветът упълномощи Комисията да започне преговори с Норвегия, Исландия, Швейцария и Лихтенщайн по споразумение относно реда и условията за участие на тези държави в рамките на инструмента за финансово подпомагане за външните граници и визите.

               Преговорите бяха проведени съвместно с всички асоциирани държави. Бяха проведени два кръга преговори. Окончателният текст на проекта на споразумение с Лихтенщайн бе парафиран на 30 март 2016 г.

               Комисията счита, че целите, определени от Съвета в неговите насоки за водене на преговори, са постигнати и че проектът на споразумение е приемлив за Съюза.

               Държавите членки бяха информирани и консултирани в съответните работни групи към Съвета.

               Окончателното му съдържание може да бъде обобщено, както следва:

               В проекта на споразумение се предвижда годишния финансов принос на Лихтенщайн в бюджета на инструмента за финансово подпомагане за външните граници и визите, представляващ годишна сума, изчислена в съответствие с неговия БВП като процент от БВП на всички държави, участващи в инструмента [член 10 и приложение I]. Годишните плащания са посочени в член 11.

               Освен това в проекта на споразумение са предвидени също така редът и условията за определяне на отговорния орган и за системата за годишно докладване.

               В споразумението се съдържат разпоредби за защита на финансовите интереси на Съюза срещу измама и други мерки за осигуряване на съответствие с разпоредбите по отношение на финансовото управление и контрол, установени в Договора за функционирането на Европейския съюз („ДФЕС“) и в правото на Съюза въз основа на ДФЕС.

               Последващи оценки/проверки за пригодност на действащото законодателство

                  Не е приложимо.

               •Консултации със заинтересованите страни

                  Не е приложимо.

               •Събиране и използване на експертни становища

                  Не е приложимо.

               •Оценка на въздействието

                  Не е приложимо, тъй като предложението е свързано с управлението на програмата и целта му е подписване на международно споразумение, което бе договорено въз основа на насоките за преговори, изготвени от Съвета.

               •Пригодност и опростяване на законодателството

                  Не е приложимо.

               •Основни права

                  Не е приложимо.

               4.ОТРАЖЕНИЕ ВЪРХУ БЮДЖЕТА

               В член 10 и в приложение I от проекта на споразумение се съдържат разпоредбите, свързани с годишния финансов принос на асоциираната държава към бюджета на инструмента за финансово подпомагане за външните граници и визите и евентуалното му адаптиране към ситуацията, описана в приложение I.

               5.ДРУГИ ЕЛЕМЕНТИ

               •Териториално приложение

                  Регламент (ЕС) № 515/2014 представлява развитие на достиженията на правото от Шенген. В това отношение настоящото споразумение с Лихтенщайн също така доразвива достиженията на правото от Шенген.

                  В съответствие с членове 1 и 2 от Протокол № 22 относно позицията на Дания, приложен към ДЕС и към ДФЕС, Дания не участва в приемането на настоящото решение и не е обвързана от него, нито от неговото прилагане. В съответствие с член 4 от гореспоменатия протокол Дания ще реши в срок от шест месеца, след като Съветът е приел настоящото предложение, дали да го приложи в своето национално право.

                  Тъй като настоящото предложение представлява развитие на елементи от достиженията на правото от Шенген, в които Обединеното кралство и Ирландия не участват и не са обвързани и не са обект на прилагането му, в съответствие с решения 2000/365/ЕО
                     3
                   и 2002/192/ЕО на Съвета
                     4
                  .

               •Планове за изпълнение и механизми за мониторинг, оценка и докладване

                  В член 17 от Споразумението се уточняват приложимите договорености за докладване и мониторинг. До 15 февруари всяка година и до 2022 г. включително Лихтенщайн следва да представя на Комисията годишен доклад за изпълнението за предходната финансова година.

               •Обяснителни документи (за директивите)

                  Не е приложимо.

               •Подробно разяснение на конкретни разпоредби на предложението

               Не е необходимо.

               В светлината на горепосочените съображения Комисията предлага Съветът да реши споразумението да бъде подписано от името на Съюза и да упълномощи председателя на Съвета да назначи лицето(ата), надлежно упълномощено(и) да подпиша(т) от името на Съюза;

               Комисията направи отделно предложение за решение на Съвета относно сключването от името на Европейския съюз на споразумение между Европейския съюз и Княжество Лихтенщайн относно допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.
                  5
               . Съветът прие това решение след одобрението от Европейския парламент.

               2016/0246 (NLE)

               Предложение за

               РЕШЕНИЕ НА СЪВЕТА

               относно подписването, от името на Европейския съюз, и временното прилагане на споразумение между Европейския съюз и Княжество Лихтенщайн относно допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 77, параграф 2 и член 218, параграф 5 от него,

               като взе предвид предложението на Европейската комисия,

               като имат предвид, че:

               (1)В член 5, параграф 7 на Регламент (ЕС) № 515/2014 на Европейския парламент и на Съвета
                  6
                се предвижда, че държавите, асоциирани в прилагането, изпълнението и развитието на достиженията на правото от Шенген, участват в инструмента в съответствие с разпоредбите му, и че следва да се сключват договорености относно техния финансов принос и допълнителните правила, необходими за такова участие, включително разпоредби, гарантиращи защитата на финансовите интереси на Съюза и правомощията за извършване на одит от страна на Сметната палата.

               (2)На 14 юли 2014 г. Съветът упълномощи Комисията да започне преговори с Кралство Норвегия, Република Исландия, Конфедерация Швейцария и Княжество Лихтенщайн по споразумение относно реда и условията за тяхното участие в инструмента за финансово подпомагане за външните граници и визите. Преговорите с Княжество Лихтенщайн бяха приключени успешно с парафирането на споразумението на 30 март 2016 г.

               (3)В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане. Доколкото настоящото решение представлява развитие на достиженията на правото от Шенген, в срок от шест месеца след вземането на решение от Съвета относно настоящото решение Дания взема решение, в съответствие с член 4 от посочения протокол, дали да го въведе в националното си право.

               (4)Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген; следователно Обединеното кралство не участва в неговото приемане и не е обвързано от него, нито от неговото прилагане
                  7
               .

               (5)Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген
                  8
               ; следователно Ирландия не участва в неговото приемане и не е обвързана от него, нито от неговото прилагане.

               (6)Споразумението следва да бъде подписано от името на Съюза, при условие че бъде сключено на по-късна дата.

               (7)В съответствие с член 19, параграф 4 от Споразумението е необходимо то да се прилага временно, с изключение на член 5 от Споразумението, считано от деня след подписването му,

               ПРИЕ НАСТОЯЩОТО РЕШЕНИЕ:

               Член 1

               Подписването на Споразумението между Европейския съюз и Княжество Лихтенщайн относно допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г. е разрешено от името на Съюза, при условие че споразумението бъде сключено.

               Текстът на Споразумението, което следва да бъде подписано, е приложен към настоящото решение.

               Член 2

               Генералният секретариат на Съвета изготвя акта за предоставяне на пълномощия на лицето(ата), посочено(и) от преговарящия по Споразумението, за подписване на Споразумението, при условие че то бъде сключено.

               Член 3

               Споразумението, с изключение на член 5, се прилага временно в съответствие с член 19, параграф 4 от него, считано от деня след датата на подписването му, до влизането му в сила.

               Член 4

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  OВ L 150, 20.5.2014 г. стр. 143.

                     (2)
                  OВ L 150, 20.5.2014 г. стр. 112.

                     (3)
                  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген, ОВ L 131, 1.6.2000 г., стр. 43.

                     (4)
                  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген, ОВ L 64, 7.3.2002 г., стр. 20.

                     (5)
                  Предложение за решение на Съвета относно сключването от името на Европейския съюз на споразумение между Европейския съюз и Княжество Лихтенщайн относно допълнителни правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г. COM(2016) 504 final.

                     (6)
                  Регламент (ЕС) № 515/2014 на Европейския парламент и на Съвета от 16 април 2014 г. за създаване на инструмента за финансово подпомагане за външните граници и визите като част от фонд „Вътрешна сигурност“ и за отмяна на Решение № 574/2007/ЕО (ОВ L 150, 20.5.2014 г., стр. 143).

                     (7)
                  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген, ОВ L 131, 1.6.2000 г., стр. 43.

                     (8)
                  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген, ОВ L 64, 7.3.2002 г., стр. 20.

    ---documentbreak---

               ЕВРОПЕЙСКА КОМИСИЯ
            Брюксел, 12.8.2016
            COM(2016) 503 final
            ПРИЛОЖЕНИЕ
            към Предложението за
            Решение на Съвета
            относно подписването, от името на Европейския съюз, и временното прилагане на споразумение между Европейския съюз и Княжество Лихтенщайн относно допълнителните правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.

               ПРИЛОЖЕНИЕ

               към Предложението за

               Решение на Съвета

               относно подписването, от името на Европейския съюз, и временното прилагане на споразумение между Европейския съюз и Княжество Лихтенщайн относно допълнителните правила във връзка с инструмента за финансово подпомагане за външните граници и визите като част от фонд „Вътрешна сигурност“ за периода 2014—2020 г.

               EВРОПЕЙСКИЯТ СЪЮЗ, наричан по-нататък „Съюзът“,

               както и

               КНЯЖЕСТВО ЛИХТЕНЩАЙН, наричано по-долу „Лихтенщайн“,

               наричани по-долу „страните“,

               КАТО ВЗЕХА ПРЕДВИД Протокола между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария в изпълнението, прилагането и развитието на достиженията на правото от Шенген
                  1
                („Протокола за асоцииране с Лихтенщайн“),

               КАТО ИМАТ ПРЕДВИД, ЧЕ:

               1.Съюзът създаде инструмент за финансово подпомагане за външните граници и визите като част от фонд „Вътрешна сигурност“ с Регламент (ЕС) № 515/2014 на Европейския парламент и на Съвета
                  2
               .

               2.Регламент (ЕС) № 515/2014 представлява развитие на достиженията на правото от Шенген по смисъла на Протокола за асоцииране с Лихтенщайн.

               3.Тъй като Регламент (ЕС) № 514/2014 на Европейския парламент и на Съвета
                  3
                има пряко въздействие върху прилагането на разпоредбите на Регламент (ЕС) № 515/2014, като по този начин се отразява на правната му рамка, и тъй като процедурите, определени в Протокола за асоцииране с Лихтенщайн, бяха приложени за приемането на Регламент (ЕС) № 514/2014, което бе нотифицирано на Лихтенщайн, страните признават, че Регламент (ЕС) № 514/2014 представлява развитие на достиженията на правото от Шенген по смисъла на Протокола за асоцииране с Лихтенщайн, доколкото това е необходимо за целите на прилагането на Регламент (ЕС) № 515/2014.

               4.В член 5, параграф 7 от Регламент (ЕС) № 515/2014 се предвижда, че държавите, асоциирани в прилагането, изпълнението и развитието на достиженията на правото от Шенген, сред които Лихтенщайн, участват в инструмента в съответствие с разпоредбите му и че следва да се сключат договорености за уточняване на финансовия принос на тези държави спрямо инструмента и допълнителните правила, необходими за такова участие, включително разпоредби, гарантиращи защитата на финансовите интереси на Съюза и правомощието за извършване на одит от страна на Сметната палата.

               5.Инструментът за финансово подпомагане за външните граници и визите като част от фонд „Вътрешна сигурност“ (наричан по-нататък „инструмент за финансово подпомагане за външните граници и визите“) представлява специфичен инструмент в контекста на достиженията на правото от Шенген, предназначен за разпределяне на тежестта и за предоставяне на финансова подкрепа в областта на външните граници и визовата политика в държавите членки и асоциираните държави.

               6.В член 60 от Регламент (ЕС, Евратом) № 966/2012 на Европейския парламент и на Съвета
                  4
                са предвидени правилата за непряко управление, които са приложими, когато на трети държави, включително на асоциирани държави, са възложени задачи по изпълнението на бюджета.

               7.
                     В член 17, параграф 4 от Регламент (ЕС) № 514/2014 се предвижда допустимостта на разходите, направени през 2014 г., когато са платени от отговорния орган преди формалното му определяне, като по този начин се гарантира плавен преход между Фонда за външните граници и Фонда за вътрешна сигурност. По същия начин този въпрос следва да бъде отразен в настоящото споразумение. Като се има предвид, че настоящото споразумение не беше влязло в сила преди края на 2014 г., е необходимо да се гарантира допустимостта на разходите, направени преди и до формалното определяне на отговорния орган, при условие че използваните преди това системи за управление и контрол са по същество същите като тези, действащи след формалното определяне на отговорния орган.

               8.За улесняване на изчисляването и използването на годишния финансов принос, който дължи Лихтенщайн спрямо инструмента за финансово подпомагане за външните граници и визите, приносът за периода 2014—2020 г. ще се изплаща на пет годишни вноски от 2016 г. до 2020 г. От 2016 г. до 2018 г. размерът на годишния принос се определя като фиксирана сума, докато приноса за 2019 и 2020 г. ще бъде определен през 2019 г. въз основа на брутния вътрешен продукт на всички държави, участващи в инструмента за финансово подпомагане за външните граници и визите, като се отчетат реално извършените плащания,

               СЕ ДОГОВОРИХА:

               Член 1

               Приложно поле

               В настоящото споразумение се определят допълнителните правила, необходими за участието на Лихтенщайн в инструмента за финансово подпомагане за външните граници и визите в съответствие с Регламент (ЕС) № 515/2014.

               Член 2

               Финансово управление и контрол

               1.Лихтенщайн предприема необходимите мерки за осигуряване на съответствие с разпоредбите по отношение на финансовото управление и контрол, установени в Договора за функционирането на Европейския съюз („ДФЕС“) и в правото на Съюза въз основа на ДФЕС.

               Разпоредбите на ДФЕС и на вторичното право, посочени в първа алинея, са следните:

               а)Член 287, параграфи 1, 2 и 3 от ДФЕС,

               б)членове 30, 32 и 57, член 58, параграф 1, буква в), точка i), член 60 и членове 79, параграф 2 и 108, параграф 2 от Регламент (ЕС, Евратом) № 966/2012,

               в)членове 32, 38, 42, 84, 88, 142 и 144 от Делегиран Регламент (ЕС) № 1268/2012 на Комисията
                  5
               ,

               г)Регламент (Евратом, ЕО) № 2185/96 на Съвета
                  6
               ,

               д)Регламент (ЕС, Евратом) № 883/2013 на Европейския парламент и на Съвета
                  7
               .

               Страните могат да решат да внесат промени в този списък по взаимно съгласие.

               2.Лихтенщайн прилага разпоредбите, посочени в параграф 1, на своя територия в съответствие с настоящото споразумение.

               Член 3

               Зачитане на принципа за добро финансово управление

               Отпусканите в рамките на инструмента за финансово подпомагане за външните граници и визите средства за Лихтенщайн се използват в съответствие с принципа за добро финансово управление.

               Член 4

               Зачитане на принципа за конфликт на интереси

               На всички финансови участници и всички други лица, участващи в изпълнението и управлението на бюджета, включително в подготвителни действия за това, в одита или контрола, действащи на територията на Лихтенщайн, не предприемат никакви действия, които може да поставят собствените им интереси в конфликт с тези на Съюза.

               Член 5

               Прилагане

               Решенията, взети от Комисията и налагащи финансови задължения на лица, които не са държави, се прилагат на територията на Лихтенщайн.

               Прилагането се урежда от разпоредбите на гражданскопроцесуалните норми, които са в сила в Лихтенщайн. Редът за прилагането им се прилага към решението, без други формалности освен проверка на достоверността на решението от националния орган, който правителството на Лихтенщайн определя за тази цел и съобщава на Комисията.

               След като бъдат изпълнени тези формалности по искане на Комисията, тя може да пристъпи към прилагане в съответствие с националното законодателство, като отнесе въпроса пряко до компетентния орган.

               Прилагането може да бъде спряно само с решение на Съда на Европейския съюз. Наред с това съдилищата на Лихтенщайн са компетентни да се произнасят по жалби относно неправомерно прилагане.

               Член 6

               Защита на финансовите интереси на Съюза срещу измами

               1.Лихтенщайн

               а)се бори с измамите и другите незаконни дейности, засягащи финансовите интереси на Съюза, чрез мерки, които имат възпираща сила и които предоставят ефикасна защита в Лихтенщайн,

               б)приема същите мерки за борба с измамите, засягащи финансовите интереси на Съюза, каквито приема за борба с измамите, засягащи собствените му финансови интереси, както и

               в)координира действията си, насочени към защита на финансовите интереси на Съюза, с държавите членки и Комисията.

               2.Лихтенщайн приема мерки, еквиваленти на тези, приети от Съюза в съответствие с член 325, параграф 4 от ДФЕС, в сила към момента на подписване на настоящото споразумение.

               Страните могат да решат по взаимно съгласие да приемат мерки, еквивалентни на последващи мерки, приети от Съюза в съответствие с този член.

               Член 7

               Контрол и проверки на място, извършвани от Комисията (OLAF)

               Без да се засягат нейните права съгласно член 5, параграф 8 на Регламент (ЕС) № 514/2014, Комисията (Европейската служба за борба с измамите (OLAF)) има право да извършва контрол и проверки на място на територията на Лихтенщайн по отношение на инструмента за финансово подпомагане за външните граници и визите в съответствие с реда и условията, предвидени в Регламент (Евратом, ЕО) № 2185/96.

               Органите на Лихтенщайн съдействат в провеждането на контрола и проверките на място, които могат, ако тези органи желаят това, да бъдат извършвани съвместно.

               Член 8

               Сметна палата

               В съответствие с в член 287, параграф 3 от ДФЕС и част първа, дял X, глава 1 от Регламент (EС, Eвратом) № 966/2012 Сметната палата има възможността да извършва одити на място в помещенията на всеки орган, който управлява приходи или разходи от името на Съюза на територията на Лихтенщайн по отношение на инструмента за финансово подпомагане за външните граници и визите, включително в помещенията на всяко физическо или юридическо лице, получило плащания от бюджета.

               В Лихтенщайн одитът от страна на Сметната палата се осъществява във взаимодействие с националните одиторски органи или, ако те нямат необходимите правомощия – с компетентните национални служби. Сметната палата и националните органи за одит на Лихтенщайн си сътрудничат в дух на доверие, като запазват своята независимост. Тези органи или служби информират Сметната палата относно намерението си да участват в одита.

               Сметната палата има най-малко същите права като Комисията, така както са установени в член 5, параграф 7 от Регламент (EС) № 514/2014 и в член 7 от настоящото споразумение.

               Член 9

               Обществени поръчки

               Лихтенщайн прилага разпоредбите на собственото си право по отношение на обществените поръчки в съответствие с приложение ХVІ към Споразумението за Европейското икономическо пространство
                  8
               .

               Член 10

               Финансово участие

               1.За годините от 2016 г. до 2018 г. Лихтенщайн извършва годишни плащания към бюджета на инструмента за финансово подпомагане за външните граници и визите в съответствие със следната таблица:

               (всички суми са посочени в EUR)

                        2016 г.

                        2017 г.

                        2018 г.

                        Лихтенщайн

                        218 815

                        218 815

                        218 815

               2.Размерът на финансовия принос на Лихтенщайн за годините 2019 и 2020 се изчислява в съответствие с респективния брутен вътрешен продукт (БВП) като процент от БВП на всички държави, участващи в инструмента за финансово подпомагане за външните граници и визите в съответствие с формулата, описана в приложението.

               3.
                     Финансовото участие, посочено в настоящия член, е дължимо от Лихтенщайн, независимо от датата на приемане на националната му програма, посочена в член 14 от Регламент (ЕС) № 514/2014.

               Член 11

               Използване на финансовото участие

               1.Общата сума на годишните плащания за 2016 г. и 2017 г. са разпределени, както следва:

               а)
                     75 % за междинния преглед, посочен в член 8 от Регламент (ЕС) № 515/2014;

               б)
                     15 % за разработването на информационните системи, посочени в член 15 от Регламент (ЕС) № 515/2014, при условие че до 30 юни 2017 г. бъдат приети съответните законодателни актове на Съюза;

               в)
                     10 % за действията на Съюза, посочени в член 13 от Регламент (ЕС) № 515/2014 и помощта в случай на извънредна ситуация, посочена в член 14 от Регламент (ЕС) № 515/2014.

               Когато сумата, посочена в буква б), не бъде отпусната или не бъде изразходвана, Комисията, в съответствие с процедурата, посочена в член 5, параграф 5, буква б), алинея втора от Регламент (ЕС) № 515/2014, я преразпределя за конкретните действия, посочени в член 7 от Регламент (ЕС) № 515/2014.

               Ако настоящото споразумение не влезе в сила или не бъде приложено временно до 1 юни 2017 г., целият финансов принос на Лихтенщайн се използва в съответствие с параграф 2 от настоящия член.

               2.Общата сума на годишните плащания за 2018 г., 2019 г. и 2020 г. са разпределени, както следва:

               а)
                     40 % за конкретните действия, посочени в член 7 от Регламент (ЕС) № 515/2014;

               б)
                     50 % за разработването на информационните системи, посочени в член 15 от Регламент (ЕС) № 515/2014, при условие че до 31 декември 2018 г. бъдат приети съответните законодателни актове на Съюза;

               в)
                     10 % за действията на Съюза, посочени в член 13 от Регламент (ЕС) № 515/2014, и помощта в случай на извънредна ситуация, посочена в член 14 от Регламент (ЕС) № 515/2014.

               Когато сумата, посочена в буква б), не бъде отпусната или не бъде изразходвана, Комисията, в съответствие с процедурата, посочена в член 5, параграф 5, буква б), алинея втора от Регламент (ЕС) № 515/2014, я преразпределя за конкретните действия, посочени в член 7 от Регламент (ЕС) № 515/2014.

               3.Допълнителните суми, определени за междинния преглед, действията на Съюза, конкретните действия или програмата за разработване на информационни системи, се използват в съответствие с процедурата, предвидена за тази цел в една от следните разпоредби:

               а)член 6, параграф 2 от Регламент (ЕС) № 514/2014;

               б)член 8, параграф 7 от Регламент (ЕС) № 515/2014;

               в)член 7, параграф 3 от Регламент (ЕС) № 515/2014;

               г) член 15, алинея втора от Регламент (ЕС) № 515/2014.

               4.Всяка година Комисията може да използва до 1 581 евро от плащанията, направени от Лихтенщайн, за финансиране на административните разходи, свързани с персонала или външния персонал, необходим за осигуряване подкрепа за изпълнението от страна на Лихтенщайн на Регламент (ЕС) № 515/2014 и на настоящото споразумение.

               Член 12

               Поверителност

               Информацията, съобщена или придобита под каквато и да е форма по настоящото споразумение, е обхваната от професионална тайна и защитена по същия начин, по който е защитена сходна информация от разпоредбите, които се прилагат по отношение на институциите на Съюза, от законите на Лихтенщайн. Тази информация не се съобщава на други лица, освен тези в институциите на Съюза, в държавите членки или в Лихтенщайн, чиито служебни задължения изискват те да са запознати с нея, нито може да бъде използвана за цели, различни от това да се осигури ефективна защита на финансовите интереси на страните.

                     Член 13

               Определяне на отговорния орган

               1.
                     Възможно най-скоро след одобрението на националната програма Лихтенщайн уведомява Комисията за официалното определяне на министерско равнище на отговорния орган, който отговаря за управлението и контрола на разходите по инструмента за финансово подпомагане за външните граници и визите.

               2.
                     Посоченото в параграф 1 определяне се извършва, при условие че органът отговаря на критериите за определянето му, установени в Регламент (ЕС) № 514/2014 или въз основа на него, по отношение на вътрешната среда, контролните дейности, информацията и комуникацията и наблюдението.

               3.
                     Определянето на отговорен орган се основава на становище на одитен орган, който може да бъде одитният орган, оценяващ доколко отговорният орган отговаря на критериите за определянето му като такъв. Този орган може да бъде независима публична институция, отговаряща за наблюдението, оценяването и одита на администрацията. Одитният орган функционира независимо от отговорния орган и извършва работата си съгласно международно възприетите одиторски стандарти. Лихтенщайн може да вземе решението си за определяне на отговорния орган въз основа на това дали системите за управление и контрол са по същество същите като тези от предходния период и дали са функционирали ефективно. Ако резултатите от одитите и контрола показват, че определеният орган е престанал да отговаря на критериите, довели до определянето им, Лихтенщайн взема необходимите мерки за отстраняване на слабостите при изпълнението на задачите на този орган, включително чрез прекратяване на правомощията му.

               Член 14

               Определение за финансова година

               За целите на настоящото споразумение финансовата година съгласно член 60, параграф 5 от Регламент (ЕС, Евратом) № 966/2012 обхваща платени разходи и получени и вписани в сметките на отговорния орган приходи през периода, който започва на 16 октомври в година „N-1“ и приключва на 15 октомври в година „N“.

               Член 15

               Допустимост на разходите

               Чрез дерогация от член 17, параграф 3, буква б) и член 17 параграф 4 от Регламент (ЕС) № 514/2014 са допустими разходите, направени през 2014 г., когато са платени от отговорния орган преди формалното определяне на отговорния орган в съответствие с член 13 от настоящото споразумение, при условие че системите за управление и контрол, прилагани преди формалното определяне, не се различават по същество от тези, действащи след формалното определяне на отговорния орган.

               Член 16

               Искане за плащане на годишното салдо

               1.
                     До 15 февруари на годината, следваща финансовата година, Лихтенщайн представя на Комисията документите и информацията, изисквани по член 60, параграф 5, алинея първа, букви б) и в) от Регламент (ЕС, Евратом) № 966/2012.

               Чрез дерогация от член 44, параграф 1 от Регламент (ЕС) № 514/2014 и в съответствие с член 60, параграф 5, алинея трета от Регламент (ЕС, Евратом) № 966/2012, Лихтенщайн представя на Комисията становището, посочено в член 60, параграф 5, алинея втора от Регламент (ЕС, Евратом) № 966/2012 най-късно до 15 март на годината, следваща съответната финансова година.

               Представените документи, посочени в настоящия параграф, служат като искане за плащане на годишното салдо.

               2.
                     Посочените в параграф 1 документи се изготвят в съответствие с образците, приети от Комисията въз основа на член 44, параграф 3 от Регламент (ЕС) № 514/2014.

               Член 17

               Доклад за изпълнението

               Чрез дерогация от член 54, параграф 1 от Регламент (ЕС) № 514/2014 и в съответствие с член 60, параграф 5, трета алинея от Регламент (ЕС, Евратом) № 966/2012, Лихтенщайн представя на Комисията годишен доклад относно изпълнението на националната програма през предишната финансова година, най-късно до 15 март на всяка година до и включително 2022 г., и може да публикува тази информация на подходящото ниво.

               Първият годишен доклад за изпълнението на националната програма се внася на 15 февруари след влизането в сила на настоящото споразумение или след началото на временното му прилагане.

               Първият доклад обхваща финансовите години от 2014 г. до финансовата година, предшестваща годината на първия годишен доклад в съответствие с алинея втора. Лихтенщайн представя окончателен доклад за изпълнението на националната програма до 31 декември 2023 г.

               Член 18

               Електронна система за обмен на данни

               В съответствие с член 24, параграф 5 от Регламент (ЕС) № 514/2014 всеки официален обмен на информация между Лихтенщайн и Комисията се извършва посредством електронна система за обмен на данни, предвидена от Комисията за тази цел.

               Член 19

               Влизане в сила

               1.Генералният секретар на Съвета на Европейския съюз е депозитар на настоящото споразумение.

               2.Страните одобряват настоящото споразумение в съответствие със собствените си процедури. Страните се нотифицират взаимно за приключването на тези процедури.

               3.Настоящото споразумение влиза в сила на първия ден от първия месец, следващ деня на последната нотификация, посочена в параграф 2.

               4.Страните прилагат настоящото споразумение, с изключение на член 5, на временна основа от деня след подписването му, без да се засягат конституционните им изисквания.

               Член 20

               Валидност и прекратяване

               1.Както Съюзът, така и Лихтенщайн могат да преустановят действието на настоящото споразумение, като нотифицират другата страна за решението си. Споразумението престава да се прилага три месеца след датата на тази нотификация. Изпълнението на текущите проекти и дейности към момента на прекратяването продължава при условията, изложени в настоящото споразумение. Договарящите се страни уреждат по взаимно съгласие всички други последици от прекратяването.

               2.
                     Настоящото споразумение се прекратява при прекратяване на Протокола за асоцииране с Лихтенщайн в съответствие с член 5, параграф 4, член 11, параграф 1 или член 11, параграф 3 от Протокола за асоцииране с Лихтенщайн.

               Член 21

               Езици

               Настоящото споразумение се съставя в един оригинал на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като всички текстове са еднакво автентични.

               ПРИЛОЖЕНИЕ

               Формула за изчисляване на финансовия принос за годините 2019 и 2020, и данни за плащането

               Финансовият принос на Лихтенщайн за инструмента за финансово подпомагане за външните граници и визите, посочен в член 5, параграф 7, втора и трета алинея от Регламент № 515/2014, се изчислява, както следва за годините 2019 и 2020:

               за всяка отделна година от периода между 2013 и 2017 г. окончателните данни за брутния вътрешен продукт (БВП) на Лихтенщайн, налични към 31 март 2019 г., се разделят на сбора на наличните за съответната година данни за БВП на всички държави, участващи в инструмента за финансово подпомагане за външните граници и визите. Средната стойност на получените пет процентни стойности за годините от 2013 до 2017 се прилагат към сумата на действителните годишни кредити за инструмента за финансово подпомагане за външните граници и визите за периода 2014—2019 г. и годишните бюджетни кредити за поети задължения за инструмента за финансово подпомагане за външните граници и визите за 2020 г., включени в проекта на общ бюджет на Европейския съюз за финансовата 2020 година, приет от Комисията, за да се получи общата сума за плащане от Лихтенщайн през целия период на изпълнение на инструмента за финансово подпомагане за външните граници и визите. За да се получи общата сума на дължимите вноски за годините 2019 и 2020, от тази сума трябва да се извадят действително извършените от Лихтенщайн годишни плащания в съответствие с член 10, параграф 1 от настоящото споразумение. Половината от тази сума се изплаща през 2019 г., а другата половина — през 2020 г.

               Финансовият принос се плаща в евро.

               Лихтенщайн плаща съответния финансов принос не по-късно от 45 дни след получаване на дебитното известие. Всяко закъсняло плащане на вноската поражда наказателна лихва, дължима върху неизплатената сума от датата на падежа. Лихвеният процент е процентът, прилаган от Европейската централна банка по отношение на нейните основни операции по рефинансиране, който се публикува в серия С на Официален вестник на Европейския съюз и е в сила на първия календарен ден от месеците, през които се пада крайният срок, увеличен с 3,5 процентни пункта.

                     (1)
                  ОВ L 160, 18.6.2011 г., стр. 21.

                     (2)
                  Регламент (ЕС) № 515/2014 на Европейския парламент и на Съвета от 16 април 2014 г. за създаване на инструмента за финансово подпомагане за външните граници и визите като част от фонд „Вътрешна сигурност“ и за отмяна на Решение № 574/2007/ЕО (ОВ L 150, 20.5.2014 г., стр. 143).

                     (3)
                  Регламент (ЕС) № 514/2014 на Европейския парламент и на Съвета от 16 април 2014 г. за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи (ОВ L 150, 20.5.2014 г., стр. 112).

                     (4)
                  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1), последно изменен с Регламент (ЕС, Евратом) № 547/2014 от 15 май 2014 г. (ОВ L 163, 29.5.2014, p. 18).

                     (5)
                  Делегиран регламент (ЕС) № 1268/2012 на Комисията относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).

                     (6)
                  Регламент (Евратом, ЕО) № 2185/96 на Съвета относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (OB L 292, 15.11.1996 г., стр. 2).

                     (7)
                  Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).

                     (8)
                  ОВ L 1, 3.1.1994 г., стр. 461.


               ЕВРОПЕЙСКА КОМИСИЯ
            Брюксел, 30.5.2017
            COM(2017) 270 final
            EMPTY
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            относно мобилизирането на средства от фонд „Солидарност“ на Европейския съюз за извършване на авансови плащания в рамките на общия бюджет на Съюза за 2018 г.

               ОБЯСНИТЕЛЕН МЕМОРАНДУМ

               С Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  1
               , и по-специално с член 10 от него, се разрешава мобилизирането на средства от фонд „Солидарност“ на Европейския съюз в рамките на годишен таван в размер на 500 милиона евро (по цени от 2011 г.) над съответните функции във финансовата рамка.

               Условията за мобилизирането на Фонда са определени в точка 11 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  2
               .

               Условията за допустимост по отношение на средствата от Фонда са определени подробно в Регламента на Европейския парламент и Съвета за изменение на Регламент (ЕО) № 2012/2002 на Съвета
                  3
               , в който е предвидено за авансови плащания в бюджета да бъдат включени максимум 50 000 000 EUR бюджетни кредити за поети задължения и бюджетни кредити за плащания.

               Комисията включва тези суми в проектобюджета за 2018 г.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               относно мобилизирането на средства от фонд „Солидарност“ на Европейския съюз за извършване на авансови плащания в рамките на общия бюджет на Съюза за 2018 г.

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз
                  4
               , и по-специално член 4а, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  5
               , и по-специално точка 11 от него,

               като взеха предвид предложението на Европейската комисия,

               като имат предвид, че:

               (1)Фонд „Солидарност“ на Европейския съюз („Фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации с цел да се покаже солидарност с населението на регионите, засегнати от природни бедствия.

               (2)Фондът не може да надвишава максималния размер от 500 000 000 EUR (по цени от 2011 г.), както е посочено в член 10 от Регламент (ЕС, Евратом) № 1311/2013 на Съвета
                  6
               .

               (3)В член 4а, параграф 4 от Регламент (ЕО) № 2012/2002 е предвидено, че когато е необходимо и за да се гарантира своевременното наличие на бюджетни ресурси, от Фонда могат да се мобилизират максимум 50 000 000 EUR за авансови плащания, като съответните бюджетни кредити се включват в общия бюджет на Съюза.

               (4)С цел да бъде гарантирано своевременното наличие на достатъчни бюджетни ресурси в общия бюджет на Съюза за 2018 г., от Фонда следва да се мобилизира сума в размер на 50 000 000 EUR за авансови плащания,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Съюза за 2018 финансова година фонд „Солидарност“ на Европейския съюз се мобилизира за осигуряване на сумата от 50 000 000 EUR под формата на бюджетни кредити за поети задължения и бюджетни кредити за плащания за извършването на авансови плащания.

               Член 2

               Настоящото решение влиза в сила на двадесетия ден след деня на публикуването му в Официален вестник на Европейския съюз.

               Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  ОВ L 347, 20.12.2013 г., стр. 884.

                     (2)
                  ОВ C 373, 20.12.2013 г., стр. 1.

                     (3)
                  OВ L 189, 27.6.2014 г., стр. 143.

                     (4)
                  ОВ L 311, 14.11.2002 г., стр. 3.

                     (5)
                  ОВ C 373, 20.12.2013 г., стр. 1.

                     (6)
                  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).